Source: https://revista22.ro/70269638/ministrul-tudorel-toader-a-declanat-procedura-de-revocare-a-codruei-kovesi-de-la-efia-dna.html
Timestamp: 2018-06-19 00:44:07+00:00
Document Index: 5748533

Matched Legal Cases: ['CCR ', 'CCR ', 'CCR ', 'ICCJ ', 'CCR ', 'CCR ', 'CCR ', 'articolul 7']

După un rechizitoriu de două ore - în care a amestecat concluzii ale CCR, atacuri de pe televiziunile penalilor, declarații și interviuri ale procurorului șef al DNA, procese de intenție față de declarațiile acesteia, inclusiv cu invocarea impersonalului ”se știe”, ”opinia publică știe” - ministrul politic al Justiției Tudorel Toader a declanșat procedura revocării din funcția de șef al DNA a procurorului Laura Codruța Kovesi. Paradoxal, printre argumentele revocării se află și cele în baza cărora, la un demers anterior, a anunțat că nu e cazul să o revoce pe Kovesi.
■ Tudorel Toader, după decizia CCR: Procurorii activează sub autoritatea ministrului
■ Tudorel Toader, contrat la CCR de consiliera lui Iohannis cu o decizie semnată de el în 2008
■ Tudorel Toader vrea să sesizeze luni CCR în cazul Kovesi dacă și Dăncilă va fi de acord
■ Proiect de lege pentru liniștea PSD. Tudorel Toader vrea să propună el procurorul european
Ministrul Justitiei,Tudorel Toader a prezentat raportul privind evaluarea DNA in contextul unor presiuni fara precedent din partea PSD-ALDE si a trusturilor de presa apartinând mogulilor Voiculescu si Ghita pentru revocarea sefei DNA, Laura Codruta Kovesi.
LIVE TEXT (Ziare.com,Hotnews.ro)
Raportul este cuprinzator, are 36 de pagini in sinteza. Il prezint in diagonala, in sinteza, dupa care cand terminam intalnirea il postam pe Internet la MJ.
Este o prezentare a raportului, nu o conferinta de presa. Chiar in diagonala prezentat, va dura mult, daca nu foarte mult.
Avem o justitie, unii spun ca e buna, altii rea. Justitia trebuie sa fie egala pentru toti, sa fie in slujba cetateanului, sa fie buna nu si rea. Justitia trebuie sa fie egala pentru toti, sa fie in slujba cetateanului, sa fie buna, nu si rea. In urma cu 6 luni, se implineau 6 luni de la preluarea demnitatii de ministru al Justitiei. Atunci prezentam directiile de modificare pentru legile justitiei
Legile de modificare au fost adoptate e adevarat cu unele modificari, cateva solutii au fost declarate neconstitutionale, vor fi modificate de parlament, in sensul deciziilor CCR, in final vor fi promulgate si publicate in MOF, urmand sa produca efecte juridice.
Dupa alte 6 luni, se implineste exact un an de la preluarea demnitatii de ministru al Justitiei. Tot impreuna ne aflam azi aici si va voi prezenta raportul privind activitatea manageriala de la DNA
Demnitatea de procuror e absolut respectabila daca e exercitata in limitele competentelor constitutionale, cu buna credinta, pentru a servi binelui public, valoare care reprezinta una dintre exigentele statului de drept
Prezentul raport nu reprezinta o evaluare a activitatii DNA
Raportul de sinteza privind activitatea ministerului Public, DIICOT si DNA va fi prezentat parlamentului conform legii. Pana la finalul lui februarie, trebuie sa primesc respectivele rapoarte, sa realizez o sinteza a lor, pe care o voi prezenta. Prin urmare, obligatia din legea 304 nu are legatura cu raportul privind activitatea manageriala la DNA, prezentat azi
Fata de cadrul legal invocat, am realizat o analiza privind organizarea eficienta, comportamentul, comunicarea, asumarea responsabilitatilor, aptitudinile manageriale ale procurorului sef al DNA, in perioada feb 2017 - feb 2018, iar
etapele institutionale premergatoare au fost si sunt urmatoarele:
Raportul de evaluare a eficientei manageriale si a modului de indeplinire a obligatiilor procurorului-sef, urmare a pronuntarii de catre CCR a Ceciziei 68/2017 prin care s-a constatat ca a existat si exista un conflict juridic de natura constitutionala intre ministerul public - respectiv DNA, si Guvern. Conflict generat de actiunea PICCJ de a-si aroga atributia de a verifica legalitatea si oportunitatea unui act normativ, respectiv OUG 13, cu incalcarea competentelor constitutionale ale Guvernului si Parlamentului. Am conchis atunci faptul ca rezultatele negative pe linia acestei raportari pot repune in discutie in viitor in raport de faptele constatate oportunitatea revocarii conducatorilor institutiilor vizate ori alte masuri institutionale
Am declarat ca voi lua o decizie referitoare la conducerea DNA pe baza analizei tuturor circumstantelor.
Raportul se bazeaza si pe declaratiile publice ale procurorului sef al DNA.
Intru in fondul de analiza a raportului
Punctul 1: Am retinut o situatie fara precedent in cadrul raporturilor dintre autoritatile publice din Romania:
Intr-un singur an, 2017, au fost inregistrate trei conflicte juridice de natura constitutionala, in cadrul carora DNA prin conducerea sa a fost chemata in fata instantei de contencios constitutional. Trei conflicte in care CCR a circumstantiat ferm compententa DNA in doua dintre ele, sanctionand comportamentul lipsit de loialitate, neconstitutional, din partea procurorului sef al DNA.
Prin incalcarea limitelor de competenta in raport cu Parlamentul, Guvernul, CCR, printr-o conduita contrara principiului colaborarii loiale. Prin decizia 68, CCR a retinut ca Ministerul Public s-a considerat competent sa verifice oportunitatea si implicit legalitatea adoptarii OUG.
Un singur act nu e de natura sa determine o sanctiune, spuneam atunci (in martie 2017 - n.red.)
CCR a stabilit ca in aplicarea colaborarii loiale intre institutii, au obligatia sa ia parte la lucrarile comisiei in toate cazuril
... ...sunt si avizele date de Comisia de la Venetia, - am ajuns la pagina 11 din pagina 36 - pun acest raport pe pagina MJ, il veti dezbate, comenta, dupa care eventual voi veni si voi tine o conferinta de presa.Comisia de la Venetia prevedea in 2012 ca Romania contururile politice si constitutionale trebuie dezvoltate, demnitarii nu urmaresc intotdeauna interesele statului ca un intreg
In al noualea rand, implicarea in anchetele altor procurori realizate cu incalcarea competentelor constitutionale. Declaratii publice de notorietate releva comportamentul excesiv de autoritar, cum ar fi ca personal a supravegheat ancheta procurorilor in legatura cu OUIG 13 Citez: "Eu mi-am asuma acest dosar impreuna cu dl procuror x si y, nu au facut un milimetru la stanga s-au la dreapta fara ca eu sa spun da". Se observa o implicare in realizarea anchetelor altui procuror, ceea ce legea interzice, intr-o ancheta contrara limitelor de competente. Trecerea timpului nu a condus la o indreptare a acestui comportament, ci la o acutizare, cum o releva iesirile in spatiul public
Potrivit Art 1 din Constitutie, Romania e stat de drept, in Romania s-a dezvoltat componenta de prevenire dar si de combatere a coruptiei. Buna activitate a DNA din acest ultim punct de vedere e consemnata in documentele interne si internationale. Standardul luptei anticoruptie nu trebuie insa sa protejeze comportamente neconstitutionale, defaimatoare la adresa Romaniei, conducatorilor institutiilor publice. DNA trebuie sa continue sa functioneze legal.
Prezentarea raportului de evaluare făcut DNA de ministrul de Justiție Tudorel Toader, are loc la zece zile de la declanșarea unui atac de o violență fără precedent împotriva DNA și a procurorului șef al instituției anticorupție din partea lui Vlad Cosma, fost deputat PSD, înainte de pronunțarea sentinței într-un dosar de corupție în care a primit pedepse grele la instanța de fond împeună cu tatăl său, fost baron local PSD.
După ce, între timp, s-au repoziționat și au dat un pas înapoi - mai ales după ce din Bundestag s-a pus problema declanșării opțiunii nucleare împotriva României (articolul 7 din tratatul de constituire al UE, care poate impune retragerea dreptului de vot în Consiliu pentru un membru al Uniunii) - liderii PSD s-au întrunit miercuri într-o ședință de organizare internă a unui congres extraordinar exact cu o zi înainte de verdictul ministrului Tudorel Toader în cazul DNA.
Joi, chiar în ziua anunțului, cu câteva ore înainte, liderii coaliției s-au întâlnit în biroul lui Dragnea de la Parlament. Din partea PSD, la întâlnirea cu Liviu Dragnea au fost Florin Iordache - fost ministru al justiției și președintele comisiei speciale de modificare a legilor justiției, Claudiu Manda - deputat PSD și președintele comisiei de control a activității SRI, Niculae Bădălău - președintele executiv al PSD și Mihai Fifor, ministrul Apărării. Întrebat de jurnaliști, coliderul coaliției, lider al ALDE și șef al Senatului, Călin Popescu Tăriceanu, s-a spălat pe mâini și a spus că îi lasă ministrului întreaga putere de decizie după ce luni de zile l-au ținut sub tirul alert și ultimativ al declarațiilor prin care-i cereau înlăturarea Codruței Kovesi de la conducerea DNA.
TAGS : tudorel toader kovesi revocare DNA cosma dragnea
Marşalcovschi 2018-02-23
Procedura de revocare a procurorului DNA Laura Codruţ Koveşi este cel mai mare succes de gust prost şi comunist al Ministrului Justiţiei din România. Se vede, că activitatea extrem de patriotică, dar şi dură (sed lex sura lex) al adevăratei procuror DNA scurtează frânghia şi în jurul preferinţelor Ministrului.
Ministrul a uitat că orice stat se ţine pe un sistem bine ordonat al dreptului şi respectarea strictă al acestuia. PSD are premise destule să se teamă de aplicarea acestor condiţii, mai cu seamă, că în frunte se află Laura Codruţ Koveşi - un Mare Cetăţean Român.
Sa-ti dea Dumnezieo cu nucleara-n cap..
emil 2018-02-22
Justitie cantra justitie... 2018-02-22
Romania repeta procesul lui Patrascanu.